b'\n_START_ARTICLE_\nPhotocure\n_START_SECTION_\nHistorie\n_START_PARAGRAPH_\nPhotocure ble grunnlagt i 1993 av Radiumhospitalets Forskningsstiftelse (RF) for \xc3\xa5 kommersialisere og utvikle teknologi som var utviklet og oppdaget av forskere ved sykehuset. Professor og kreftforsker Vidar Hansson var administrerende direkt\xc3\xb8r frem til 2005._NEWLINE_I 1997 ble den f\xc3\xb8rste medarbeideren ansatt i Photocure, og selskapet startet studier med Metvix, et produkt til fotodynamisk behandling av overfladisk hudkreft og forstadier til hudkreft._NEWLINE_I 2000 s\xc3\xb8kte selskapet om markedsgodkjenning av Metvix, og selskapet ble notert p\xc3\xa5 Oslo b\xc3\xb8rs. I 2000 startet Photocure kliniske unders\xc3\xb8kelser p\xc3\xa5 Hexvix. Photocure fikk markedsgodkjenning for Metvix i 2001, og tegnet en lisensavtale for Metvix med selskapet Galderma. Alle rettigheter til Metvix og lampen Aktilite ble solgt til Galderma i 2009._NEWLINE_I 2005 ble Hexvix godkjent i EU og lansert i Europa i 2006. Photocure kommersialiserte selv i Norden og inngikk en lisensavtale med GE Healthcare for resten av verden i 2006. Hexvix ble godkjent av FDA i USA i mai 2010 under navnet Cysview._NEWLINE_I september 2011 besluttet selskapet \xc3\xa5 opprette egen salgsorganisasjon i USA, og inngikk et strategisk samarbeid med Ipsen i markedene utenfor USA og Norden. _NEWLINE_Photocure utviklet ogs\xc3\xa5 Visonac (fotodynamisk behandling av akne) og Cevira (fotodynamisk behandling av HPV og forstadier til livmorhalskreft), og vellykkede fase 2 kliniske studier er gjennomf\xc3\xb8rt for begge produkter._NEWLINE_I 2015 ble Cysview lansert p\xc3\xa5 det kanadiske markedet i samarbeid med BioSyent Inc.\n_START_SECTION_\nSelskapsstruktur\n_START_PARAGRAPH_\nPhotocure ASA har 70 ansatte, hovedkontor i Oslo og datterselskapet Photocure Inc. i USA. I resten av EU, Canada og Australia har Photocure etablert partnerskap.'